CELEX: 
Language: et
Date: 2020-07-14 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määrust (EÜ) nr 273/2004 ning nõukogu määrust (EÜ) nr 111/2005 seoses teatavate narkootikumide lähteainete lisamisega nimekirjas loetletud lähteainete hulka

EUROOPA
                         KOMISJON
                                                 Brüssel, 14.7.2020
                                                 C(2020) 4691 final
                KOMISJONI DELEGEERITUD MÄÄRUS (EL) …/…,
                                      14.7.2020,
   millega muudetakse Euroopa Parlamendi ja nõukogu määrust (EÜ) nr 273/2004 ning
     nõukogu määrust (EÜ) nr 111/2005 seoses teatavate narkootikumide lähteainete
                   lisamisega nimekirjas loetletud lähteainete hulka
                                (EMPs kohaldatav tekst)
ET                                                                                ET
 ---pagebreak---                                              SELETUSKIRI
   1.        DELEGEERITUD ÕIGUSAKTI TAUST
   Narkootikumide lähteained on kemikaalid, millest võidakse ebaseaduslikul viisil valmistada
   narkootilisi ja psühhotroopseid aineid. Euroopa Parlamendi ja nõukogu määrusega (EÜ)
   nr 273/2004 on kehtestatud meetmed ELis toimuva narkootikumide lähteainetega kauplemise
   järelevalveks, samas kui nõukogu määrusega (EÜ) nr 111/2005 reguleeritakse
   narkootikumide lähteainetega kauplemist ELi ja kolmandate riikide vahel.
   Nende kahe määrusega rakendatakse ühiselt narkootiliste ja psühhotroopsete ainete
   ebaseadusliku ringluse vastase Ühinenud Rahvaste Organisatsiooni 19. detsembri 1988. aasta
   konventsiooni1 (edaspidi „ÜRO 1988. aasta konventsioon“) artikliga 12 ette nähtud
   meetmeid.
   Selleks et tugevdada narkootikumide lähteainete kontrolli meetmeid, muudeti neid määrusi
   2013. aasta detsembris. Õigus võtta vastu delegeeritud õigusakte, millega lisada nimekirjas
   loetletud ainetele uusi aineid, võimaldab kohandada määrusi uute suundumustega
   narkootikumide lähteainete kõrvaletoimetamisel. Kahe määruse uute muudatustega lisati
   loetletud lähteainete hulka täiendavad ained.
   ÜRO narkootiliste ainete komisjoni (edaspidi „CND“) 62. istungil 19. märtsil 2019 vastu
   võetud otsustega 62/10, 62/11 ja 62/12 otsustati ÜRO 1988. aasta konventsiooni tabelisse I
   lisada kolm ainet: 3,4-MDP-2-P-metüülglütsidaat2 (edaspidi „PMK glütsidaat“), 3,4-MDP-2-
   P-metüülglütsiidhape (edaspidi „PMK glütsiidhape“) ja α-fenüülatsetoatseetamiid (edaspidi
   „APAA“). Lisaks otsustas CND oma 63. istungil 4. märtsil 2020 vastu võetud otsusega 63/1
   lisada ÜRO 1988. aasta konventsiooni tabelisse I metüül-α-fenüülatsetoatsetaadi (edaspidi
   „MAPA“). Seega peab Euroopa Komisjon võtma vastu delegeeritud määruse, millega
   muudetakse määrust (EÜ) nr 273/2004 ja nõukogu määrust (EÜ) nr 111/2005, et lisada need
   neli ainet kõnealuste määruste lisadesse. Nende nelja aine nimekirja lisamine määrustesse
   (EÜ) nr 273/2004 ja (EÜ) nr 111/2005 võimaldab nende ainete kasutamist paremini
   kontrollida, et hoida ära nende kõrvaletoimetamist amfetamiinide ja MDMA – mida tuntakse
   üldiselt ecstasy nime all – ebaseaduslikuks valmistamiseks.
   Asjaolu, kui lihtne on neid nelja ainet muundada, et toota amfetamiine ja MDMA-d, ning
   amfetamiinide ja MDMA tarbimisega seotud sotsiaalsete ja rahvatervise probleemide ulatus,
   teadaoleva seadusliku kasutuse puudumine ja piiratud täiendav töökoormus pädevatele
   asutustele õigustavad nende ainete lisamist määrustes (EÜ) nr 273/2004 ja (EÜ) nr 111/2005
   loetletud ainete nimekirja.
   Samuti kasutatakse amfetamiinide ebaseaduslikuks valmistamiseks sageli metüül-2-metüül-3-
   fenüüloksiraan-2-karboksülaati (edaspidi „BMK metüülglütsidaat“) ja 2-metüül-3-
   fenüüloksiraan-2-karboksüülhapet (edaspidi „BMK glütsiidhape“), kuigi need ei ole lisatud
   ÜRO 1988. aasta konventsiooni tabelitesse. Asjaolu, kui lihtne on neid kaht ainet muundada,
   et toota amfetamiine, ning amfetamiinide tarbimisega seotud sotsiaalsete ja rahvatervise
   probleemide ulatus, ainete märkimisväärse seadusliku kasutuse puudumine ja piiratud
   täiendav töökoormus pädevatele asutustele õigustavad nende ainete lisamist määrustes (EÜ)
   nr 273/2004 ja (EÜ) nr 111/2005 loetletud ainete nimekirja, minnes seega ÜRO 1988. aasta
   konventsioonist tulenevatest kohustustest kaugemale.
   1
           EÜT L 326, 24.11.1990, lk 57.
   2
           Järjepidevuse huvides nimetatakse neid aineid määruste lisades Rahvusvahelise Puhta Keemia ja
           Rakenduskeemia Liidu (IUPAC) tunnustatud standardite alusel.
ET                                                    1                                                  ET
 ---pagebreak---    Punast fosforit kasutatakse seaduslikult märkimisväärselt palju, kuid sageli suunatakse see
   seaduslikest kanalitest kõrvale ja seda kasutatakse metamfetamiini ebaseaduslikuks
   valmistamiseks ELis. Igal aastal likvideeritakse ELis suur hulk ebaseaduslikke
   metamfetamiinilaboreid. Hinnanguliselt on ebaseadusliku tootmise maht ainuüksi ühes
   liikmesriigis 10–12 tonni aastas. Lisaks osutavad hiljutised selged märgid sellele, et
   metamfetamiini ebaseaduslik valmistamine levib üha enamatesse liikmesriikidesse.
   Metamfetamiin on väga sõltuvust tekitav narkootikum ning põhjustab mitmes ELi piirkonnas
   suuri sotsiaalseid ja rahvatervise probleeme. Seda silmas pidades on proportsionaalne ja
   põhjendatud lisada punane fosfor määrustes (EÜ) nr 273/2004 ja (EÜ) nr 111/2005 loetletud
   ainete nimekirja.
   Võimalus liigitada aine määruste (EÜ) nr 273/2004 ja (EÜ) nr 111/2005 1. või
   2. kategooriasse
   Komisjonil on kaalutlusruumi, kas lisada ÜRO 1988. aasta konventsioonis loetletud neli ainet
   nende määruste 1. või 2. kategooriasse. Määruste 3. kategooria ei ole asjakohane, sest see
   tähendaks, et ÜRO 1988. aasta konventsioonist tulenevaid kohustusi ei ole võimalik täita.
   4. kategooria, mis eksisteerib üksnes nõukogu määruses (EÜ) nr 111/2005, on samuti
   välistatud, sest see kategooria hõlmab ainult nimekirjas loetletud lähteaineid sisaldavaid
   ravimeid ja veterinaarravimeid.
   1. kategoorias loetletud ained kujutavad endast kõrvaletoimetamise korral suurimat ohtu ja
   tavaliselt saavad nad osaliselt või täielikult narkootilise või psühhotroopse aine molekuli
   osaks (st on selle vahetud lähteained). Seepärast on nende ainete suhtes võetavad kontrolli- ja
   jälgimismeetmed kõige rangemad, nagu sätestatud mõlemas määruses.
   2. kategooria ainete korral on kas oht väiksem või moodustab narkootikumide
   ebaseaduslikuks tootmiseks kõrvaletoimetatud aine kogus ELis seaduslikult kaubeldavast ja
   kasutatavast üldkogusest suhteliselt väikese osa, mistõttu nende loetlemisega 1. kategoorias
   kaasneks ebaproportsionaalne koormus; seega on vastavad kontrolli- ja jälgimisemeetmed
   mõnevõrra vähem ranged.
   1. kategooria aineid tuleb ladustada turvalistes ruumides (nt lukud, videovalve jne) ning igal
   ettevõtjal, kes kõnealuste ainetega tegeleb, on vaja sellekohast luba. 2. kategooria ainete puhul
   ei ole kohustust neid turvalistes ruumides ladustada ning ettevõtjad tuleb üksnes registreerida.
   Väliskaubanduse kontrollimise osas seisneb nende kahe kategooria erinevus peamiselt selles,
   et 1. kategooria ainete korral on nõutav nii impordi- kui ka ekspordiluba, kuid 2. kategooria
   ainete korral on kohustuslik vaid ekspordiluba.
   Ainete seaduslik kasutamine
   ÜRO 1988. aasta konventsiooni kandmise protsessi käigus kogutud teabe alusel võib
   järeldada, et seaduslikku PMK glütsiidhappe, PMK glütsidaadi, APAA ja MAPA-ga
   kauplemist ning nende kasutamist ei toimu. Analüüsi käigus, mille tulemusel koostati
   käesolev ettepanek lisada BMK metüülglütsidaat ja BMK glütsiidhape määrustesse (EÜ)
   nr 273/2004 ja (EÜ) nr 111/2005, selgus, et nendel ainetel puudub ELis märkimisväärne
   seaduslik kasutus.
   Kuna neid kuut ainet on lihtne muundada, et toota amfetamiine ja MDMA-d, ning võttes
   arvesse amfetamiinide ja MDMA tarbimisega seotud sotsiaalsete ja rahvatervise probleemide
   ulatust ja piiratud täiendavat töökoormust pädevatele asutustele ja ettevõtjatele, ei kaasneks
   nende liigitamisega 1. kategooriasse ebaproportsionaalset koormust.
   Punast fosforit kasutatakse aga seaduslikult märkimisväärselt palju. Selleks et võidelda ELi-
   sisesel kauplemisel kõnealuse aine kõrvaletoimetamisega seaduslikust kasutusest
ET                                                 2                                                 ET
 ---pagebreak---    ebaseaduslikuks kasutuseks, tehakse ettepanek lisada see määruse (EÜ) nr 273/2004 I lisa
   alamkategooriasse 2A. Kohaldatakse 0,1 kg künnist, et leevendada määrusest tulenevaid
   kohustusi, kui seotud kogused ei ületa seda künnist ühe aasta jooksul. Künnis määrati
   kindlaks kokkuleppel liikmesriikide pädevate asutustega.
   Kuigi praegu ei ole teada, kas punast fosforit toimetatakse kõrvale ka ELi ja kolmandate
   riikide vahelisel kauplemisel, on väga tõenäoline, et kui ELi-sisest kauplemist jälgitakse,
   püüavad ebaseaduslike narkootikumide valmistajad hankida seda ainet selle
   kõrvaletoimetamisega ELi ja kolmandate riikide vahelise kauplemise käigus. Seepärast tuleks
   punane fosfor lisada määruse (EÜ) nr 111/2005 I lisa 2. kategooriasse. Samuti tagatakse
   sellega määrusesse (EÜ) nr 273/2004 ja määrusesse (EÜ) nr 111/2005 lisatud ainete kattuvuse
   säilimine ning see lihtsustab kõnealuste määruste rakendamist ettevõtjate ja pädevate asutuste
   poolt.
   Kahe määruse muutmisel on ka asjakohane ajakohastada eri lisades sisalduvate ainete
   vastavaid CN-koode.
   2.       ÕIGUSAKTI VASTUVÕTMISELE EELNENUD KONSULTEERIMINE
   Kooskõlas delegeeritud õigusakte käsitleva Euroopa Parlamendi, nõukogu ja Euroopa
   Komisjoni ühisseisukoha punktiga 4 on käesoleva delegeeritud õigusakti ettevalmistamisel
   toimunud asjakohased ja läbipaistvad konsultatsioonid, sh ekspertide tasandil. Delegeeritud
   õigusakti eelnõu edastati Euroopa Parlamendile 22. jaanuaril 2020. Narkootikumide
   lähteainete eksperdirühm arutas ettepanekut üksikasjalikult oma koosolekutel 14.–15. mail
   2018, 21.–22. novembril 2018, 27.–28. mail 2019 ja 28.–29. novembril 2019. Lisaks esitati
   delegeeritud õigusakti eelnõu eksperdirühmale 2. oktoobril 2019 ja läbivaadatud eelnõu
   22. jaanuaril 2020.
   3.       DELEGEERITUD ÕIGUSAKTI ÕIGUSLIK KÜLG
   Euroopa Parlamendi ja nõukogu määruse (EÜ) nr 273/2004 (muudetud määrusega (EL) nr
   1258/2013) artikli 15 ja nõukogu määruse (EÜ) nr 111/2005 (muudetud Euroopa Parlamendi
   ja nõukogu määrusega (EL) nr 1259/2013) artikli 30a alusel on komisjonil õigus võtta vastu
   delegeeritud õigusakte, et kohandada lisasid uute suundumustega narkootikumide lähteainete
   kõrvaletoimetamises ja järgida ÜRO 1988. aasta konventsiooni lisa tabelitesse tehtud
   muudatusi.
   Vastavalt punktile 1 on vaja PMK glütsiidhappe, PMK glütsidaadi, APAA ja MAPA puhul
   järgida ÜRO 1988. aasta konventsiooni lisa tabelites tehtud muudatusi. BMK
   metüülglütsidaat, BMK glütsiidhape ja punane fosfor on ained, mida kasutatakse sageli
   ebaseaduslikel eesmärkidel ja mis tekitavad liikmesriikidele üha enam probleeme. Seepärast
   tuleks määruse (EÜ) nr 273/2004 ja määruse (EÜ) nr 111/2005 lisasid vastavalt määruses
   (EÜ) nr 273/2004 ja määruses (EÜ) nr 111/2005 sätestatud volituste delegeerimisele
   kohandada uute suundumustega ainete kõrvaletoimetamises.
   Määrused (EÜ) nr 273/2004 ja (EÜ) nr 111/2005 on omavahel seotud. Nendega rakendatakse
   ühiselt narkootiliste ja psühhotroopsete ainete ebaseadusliku ringluse vastase Ühinenud
   Rahvaste Organisatsiooni 19. detsembri 1988. aasta konventsiooni artikliga 12 ette nähtud
   meetmeid. Määruste (EÜ) nr 273/2004 ja (EÜ) nr 111/2005 ühised rakenduseeskirjad on
   võetud vastu komisjoni delegeeritud määrusega (EL) 2015/1011 ja komisjoni
   rakendusmäärusega (EL) 2015/1013.
ET                                               3                                                ET
 ---pagebreak---    Võttes arvesse eespool toodut ja tihedat sisulist seost asjaomaste volituste vahel, on
   erinevatest põhiõigusaktidest tuleneva kahe eri volituse ühendamine ühte ühtsesse
   delegeeritud akti põhjendatud.
ET                                           4                                            ET
 ---pagebreak---                        KOMISJONI DELEGEERITUD MÄÄRUS (EL) …/…,
                                               14.7.2020,
     millega muudetakse Euroopa Parlamendi ja nõukogu määrust (EÜ) nr 273/2004 ning
        nõukogu määrust (EÜ) nr 111/2005 seoses teatavate narkootikumide lähteainete
                          lisamisega nimekirjas loetletud lähteainete hulka
                                          (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. veebruari 2004. aasta määrust (EÜ)
   nr 273/2004 narkootikumide lähteainete kohta,1 eriti selle artiklit 15,
   võttes arvesse nõukogu 22. detsembri 2004. aasta määrust (EÜ) nr 111/2005, millega
   kehtestatakse ühenduse ja kolmandate riikide vahelise narkootikumide lähteainetega
   kauplemise järelevalve eeskirjad,2 eriti selle artiklit 30a,
   ning arvestades järgmist:
   (1)     Määruse (EÜ) nr 273/2004 I lisa ja määruse (EÜ) nr 111/2005 lisa sisaldavad
           mõlemad loetelu ainetest, mille suhtes kohaldatakse mitut kõnealustes määrustes ette
           nähtud kontrolli- ja jälgimismeedet.
   (2)     ÜRO narkootiliste ainete komisjoni (edaspidi „CND“) 62. istungil 19. märtsil 2019
           vastu võetud otsustega 62/10, 62/11 ja 62/12 lisati narkootiliste ja psühhotroopsete
           ainete ebaseadusliku ringluse vastase Ühinenud Rahvaste Organisatsiooni
           19. detsembri 1988. aasta konventsiooni3 (edaspidi „ÜRO 1988. aasta konventsioon“)
           tabelisse I        metüül-3-(1,3-bensodioksool-5-üül)-2-metüüloksiraan-2-karboksülaat
           (edaspidi „PMK metüülglütsinaat“), 3-(1,3-bensodioksool-5-üül)-2-metüüloksiraan-2-
           karboksüülhape (edaspidi „PMK glütsiidhape“) ja α-fenüülatsetoatseetamiid (edaspidi
           „APAA“). Peale selle lisati CND 63. istungil 4. märtsil 2020 vastu võetud
           otsusega 63/1      ÜRO        1988.   aasta      konventsiooni  tabelisse I metüül-α-
           fenüülatsetoatsetaat (edaspidi „MAPA“).
   (3)     Üks määruste (EÜ) nr 273/2004 ja (EÜ) nr 111/2005 eesmärkidest on rakendada liidus
           ÜRO 1988. aasta konventsiooni artiklit 12. Seepärast tuleks PMK metüülglütsinaat,
           PMK glütsiidhape, APAA ja MAPA lisada määruse (EÜ) nr 273/2004 I lisasse ja
           määruse (EÜ) nr 111/2005 lisasse.
   (4)     Määruse (EÜ) nr 273/2004 I lisas ja määruse (EÜ) nr 111/2005 lisas sisalduvas
           nimekirjas loetletud lähteained on jagatud kategooriatesse, mille suhtes kohaldatakse
           eri meetmeid, et saavutada proportsionaalne tasakaal konkreetsest ainest tuleneva ohu
           ning sellega seaduslikule kauplemisele tekkiva koormuse vahel. Kõige rangemaid
           kontrolli- ja jälgimismeetmeid võetakse 1. kategooria ainete suhtes. Näiteks tuleb
   1
           ELT L 47, 18.2.2004, lk 1.
   2
           ELT L 22, 26.1.2005, lk 1.
   3
           EÜT L 326, 24.11.1990, lk 57.
ET                                                  5                                            ET
 ---pagebreak---         1. kategooria aineid ladustada turvalistes ruumides ja kõigil selliseid aineid käitlevatel
        ettevõtjatel peab olema sellekohane luba.
   (5)  PMK metüülglütsinaat ja PMK glütsiidhape on 3,4-metüleen-dioksümetamfetamiini
        (edaspidi „MDMA“) – mida tuntakse üldiselt ecstasy nime all – vahetud lähteained.
        APAA ja MAPA on amfetamiinide vahetud lähteained. Teisisõnu saab neid aineid
        hõlpsasti muuta MDMA-ks või amfetamiinideks.
   (6)  MDMA ja amfetamiinide väär- ja kuritarvitamine põhjustavad mõnes liidu piirkonnas
        suuri sotsiaalseid ja rahvatervise probleeme. Lisaks toodavad organiseeritud
        kuritegelikud rühmitused liidus suurtes kogustes MDMA-d ja amfetamiine. Suured
        kogused MDMA-d ja amfetamiine eksporditakse ka kolmandatesse riikidesse.
   (7)  Teadaolevalt ei toimu liidus PMK glütsiidhappe, PMK glütsidaadi, APAA ja MAPA
        seaduslikku tootmist, nendega kauplemist ega nende kasutamist. Nende ainete
        kandmisega määruse (EÜ) nr 273/2004 I lisa ja määruse (EÜ) nr 111/2005 lisa
        1. kategooriasse ei kaasneks liidu ettevõtjatele ja pädevatele asutustele mingit
        täiendavat halduskoormust.
   (8)  Võttes arvesse ohtu, mida PMK glütsiidhape, PMK glütsidaat, APAA ja MAPA
        kujutavad sotsiaalsele olukorrale ja rahvatervisele liidus, ning arvestades seda, et
        nende nimekirja lisamine ei mõjuta nendega seaduslikult kauplemist, nende
        seaduslikku tootmist ega kasutamist liidus, tuleks need ained kanda määruse (EÜ)
        nr 273/2004 I lisa ja määruse (EÜ) nr 111/2005 lisa 1. kategooriasse.
   (9)  Metüül-2-metüül-3-fenüüloksiraan-2-karboksülaati              (edaspidi            „BMK
        metüülglütsidaat“) ja 2-metüül-3-fenüüloksiraan-2-karboksüülhapet (edaspidi „BMK
        glütsiidhape“) on samuti amfetamiinide vahetud lähteained, mida kasutatakse sageli
        amfetamiinide ebaseaduslikuks tootmiseks. Seepärast tuleks need ained lisada määruse
        (EÜ) nr 273/2004 I lisasse ja määruse (EÜ) nr 111/2005 lisasse.
   (10) Liidus ei toimu BMK metüülglütsidaadi ja BMK glütsiidhappe märkimisväärset
        seaduslikku tootmist, nendega kauplemist ega nende kasutamist. Nende ainete
        kandmisega määruse (EÜ) nr 273/2004 I lisa ja määruse (EÜ) nr 111/2005 lisa
        1. kategooriasse ei kaasneks liidu ettevõtjatele ja pädevatele asutustele
        märkimisväärset täiendavat halduskoormust.
   (11) Võttes arvesse ohtu, mida BMK metüülglütsidaat ja BMK glütsiidhape kujutavad
        sotsiaalsele olukorrale ja rahvatervisele liidus, ning arvestades seda, et nende
        nimekirja lisamine mõjutaks üksnes vähesel määral nendega seaduslikult kauplemist,
        nende seaduslikku tootmist ja kasutamist liidus, tuleks need ained kanda määruse (EÜ)
        nr 273/2004 I lisa ja määruse (EÜ) nr 111/2005 lisa 1. kategooriasse.
   (12) Punane fosfor toimetatakse sageli siseturul kauplemisel kõrvale ja seda kasutatakse
        metamfetamiini ebaseaduslikuks valmistamiseks liidus. Seda kasutatakse
        katalüsaatorina, et keemiliselt muundada metamfetamiiniks efedriin või
        pseudoefedriin, mis on juba kantud määruse (EÜ) nr 273/2004 I lisa ja määruse (EÜ)
        nr 111/2005 lisa 1. kategooriasse. Seega tuleks punane fosfor lisada määruse (EÜ)
        nr 273/2004 I lisasse.
   (13) Metamfetamiin on väga sõltuvust tekitav narkootikum, mis põhjustab mitmes liidu
        piirkonnas suuri sotsiaalseid ja rahvatervise probleeme.
   (14) Punast fosforit kasutatakse siiski olulistel ja mitmesugustel seaduslikel eesmärkidel,
        nagu näiteks leegiaeglustina plastides, pürotehnilistes vahendites ning tuletikkude
        süütepindades ja tõrvikutes.
ET                                               6                                                 ET
 ---pagebreak---    (15) Selleks et saavutada proportsionaalne tasakaal punasest fosforist liidu sotsiaalsele
        olukorrale ja rahvatervisele tuleneva ohu ning selle ainega siseturul seaduslikule
        kauplemisele tekkiva koormuse vahel, tuleks punane fosfor lisada määruse (EÜ)
        nr 273/2004 I lisa alamkategooriasse 2A.
   (16) Kuigi praegu ei ole teada, kas punast fosforit toimetatakse kõrvale ka liidu ja
        kolmandate riikide vahelisel kauplemisel, on väga tõenäoline, et kui selle ainega
        siseturul kauplemist hakatakse määruse (EÜ) nr 273/2004 kohaselt kontrollima,
        püüavad ebaseaduslike narkootikumide valmistajad hankida seda ainet selle
        kõrvaletoimetamisega liiduvälise kauplemise käigus. Seega kaasneb punase fosforiga
        suur kõrvaletoimetamise oht liidu ja kolmandate riikide vahelisel kauplemisel ning
        seepärast tuleks see aine samuti kanda määruse (EÜ) nr 111/2005 lisa 2. kategooriasse.
        Samuti tagatakse sellega määrustesse (EÜ) nr 273/2004 ja (EÜ) nr 111/2005 lisatud
        ainete kattuvuse säilimine ning see lihtsustab kõnealuste määruste rakendamist
        ettevõtjate ja pädevate asutuste poolt.
   (17) Määruse (EÜ) nr 273/2004 II lisas on esitatud koguselised künnised teatavaid aineid
        hõlmavate tehingute puhul, mis tehakse ühe aasta jooksul. Kõnealuse lisa eesmärk on
        mitte kahjustada põhjendamatult nende ainetega seaduslikku kauplemist juhul, kui on
        võimalik vähendada või kõrvaldada ebaseaduslikesse kanalitesse suunamise ohtu,
        seades kauplemispiirangud ainult sellistele kogustele, mis ületavad teatava künnise.
        Olemasolevate tõendite ja liikmesriikide pädevate asutustega peetud konsultatsioonide
        alusel tuleks punase fosfori jaoks kehtestada künniseks 0,1 kg.
   (18) Samuti on selles kontekstis asjakohane ajakohastada määrustes (EÜ) nr 273/2004 ja
        (EÜ) nr 111/2005 esitatud kombineeritud nomenklatuuri koode (CN-koode)
        kombineeritud nomenklatuuri viimase versiooni alusel, mis võeti vastu komisjoni
        rakendusmäärusega (EL) 2019/17764 ja mida kohaldatakse alates 1. jaanuarist 2020, et
        tagada nimekirjas loetletud ainete õige klassifikatsioon.
   (19) Kuna liikmesriikide pädevad asutused osutavad ainele α-fenüülatsetoatsetonitriil
        tavaliselt lühendiga APAAN, tuleks see lühend lisada määruse (EÜ) nr 273/2004
        I lisasse ja määruse (EÜ) nr 111/2005 lisasse.
   (20) Määrusi (EÜ) nr 273/2004 ja (EÜ) nr 111/2005 tuleks seega vastavalt muuta.
   (21) Võttes arvesse, et punast fosforit toodetakse, sellega kaubeldakse ja seda kasutatakse
        liidus seaduslikult olulisel määral, tuleks ettevõtjatele ja pädevatele asutustele anda
        piisavalt aega käesoleva määrusega kõnealuse aine suhtes kehtestatud uute
        piirangutega kohanemiseks.
   (22) Määrustega (EÜ) nr 273/2004 ja (EÜ) nr 111/2005 rakendatakse ühiselt teatavaid
        ÜRO 1988. aasta konventsiooni sätteid. Arvestades nende kahe määruse tihedat
        sisulist seost, on muudatuste vastuvõtmine ühe ühtse delegeeritud õigusaktiga
        põhjendatud,
   ON VASTU VÕTNUD KÄESOLEVA MÄÄRUSE:
                                                   Artikkel 1
                               Määruse (EÜ) nr 273/2004 muudatused
   4
        Komisjoni 9. oktoobri 2019. aasta rakendusmäärus (EL) 2019/1776, millega muudetakse tariifi- ja
        statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
        (ELT L 280, 31.10.2019, lk 1).
ET                                                        7                                                     ET
 ---pagebreak---    Määruse (EL) nr 273/2004 I ja II lisa muudetakse vastavalt käesoleva määruse I lisale.
                                              Artikkel 2
                               Määruse (EÜ) nr 111/2005 muudatused
   Määruse (EÜ) nr 111/2005 lisa muudetakse vastavalt käesoleva määruse II lisale.
                                              Artikkel 3
                                     Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu
   Teatajas.
   I lisa punkti 1 alapunkti b ja punkti 2 ning II lisa punkti 2 alapunkti b kohaldatakse alates ...
   [palun lisada kuupäev, mis on üks kuu pärast käesoleva määruse jõustumise kuupäeva].
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 14.7.2020
                                                Komisjoni nimel
                                                president
                                                Ursula VON DER LEYEN
ET                                                 8                                                 ET
 ---documentbreak---                          EUROOPA
                         KOMISJON
                                                 Brüssel, 14.7.2020
                                                 C(2020) 4691 final
                                                 ANNEXES 1 to 2
                                        LISAD
                              järgmise dokumendi juurde:
                KOMISJONI DELEGEERITUD MÄÄRUS (EL) …/...,
   millega muudetakse Euroopa Parlamendi ja nõukogu määrust (EÜ) nr 273/2004 ning
     nõukogu määrust (EÜ) nr 111/2005 seoses teatavate narkootikumide lähteainete
                   lisamisega nimekirjas loetletud lähteainete hulka
ET                                                                                ET
 ---pagebreak---                                               I LISA
Määruse (EÜ) nr 273/2004 I ja II lisa muudetakse järgmiselt.
(1) I lisa muudetakse järgmiselt:
    (a) tabelit „1. KATEGOORIA“ muudetakse järgmiselt:
         i) ALFA-fenüülatsetoatsetonitriili käsitlev kanne asendatakse järgmisega:
                                                   CN-nimetus
                     Aine                           (kui see on    CN-kood         CAS-nr
                                                   teistsugune)
„α-fenüülatsetoatsetonitriil (APAAN)                              2926 40 00   4468-48-8“;
         ii) (1R,2S)-(-)-kloroefedriini käsitlevas kandes asendatakse CN-kood „2939 99 00“
              CN-koodiga „2939 79 90“;
         iii) (1S,2R)-(+)-kloroefedriini käsitlevas kandes asendatakse CN-kood „2939 99 00“
              CN-koodiga „2939 79 90“;
         iv) (1S,2S)-(+)-kloropseudoefedriini käsitlevas kandes asendatakse CN-kood „2939
              99 00“ CN-koodiga „2939 79 90“;
         v) (1R,2R)-(-)-kloropseudoefedriini käsitlevas kandes asendatakse CN-kood „2939
              99 00“ CN-koodiga „2939 79 90“;
         vi) lisatakse järgmised kanded CN-koodidest tulenevas järjekorras:
                                                   CN-nimetus
                     Aine                           (kui see on    CN-kood         CAS-nr
                                                   teistsugune)
„Metüül-3-(1,3-bensodioksool-5-üül)-2-
metüüloksiraan-2-karboksülaat (PMK                                2932 99 00   13605-48-6
metüülglütsinaat)
3-(1,3-bensodioksool-5-üül)-2-
metüüloksiraan-2-karboksüülhape (PMK                              2932 99 00   2167189-50-4
glütsiidhape)
α-fenüülatsetoatseetamiid (APAA)                                  2924 29 70   4433-77-6
Metüül-2-metüül-3-fenüüloksiraan-2-
karboksülaat                                                      2918 99 90   80532-66-7
(BMK metüülglütsidaat)
2-metüül-3-fenüüloksiraan-2-                                      2918 99 90   25547-51-7
                                                 1
 ---pagebreak--- karboksüülhape
 (BMK glütsiidhape)
Metüül-α-fenüülatsetoatsetaat (MAPA)                            2918 30 00 16648-44-5“;
    (b) tabelisse „ALAMKATEGOORIA 2A“ lisatakse järgmine kanne CN-koodidest
         tulenevas järjekorras:
                                                   CN-nimetus
                      Aine                          (kui see on  CN-kood      CAS-nr
                                                   teistsugune)
„Punane fosfor                                                  2804 70 00 7723-14-0“;
    (c) tabelis „ALAMKATEGOORIA 2B“ asendatakse antraniilhapet käsitlevas kandes
         CN-kood „2922 43 00“ CN-koodiga „ex 2922 43 00“;
    (d) tabelis „3. KATEGOORIA“ asendatakse väävelhapet käsitlevas kandes CN-kood
         „2807 00 10“ CN-koodiga „2807 00 00“.
(2) II lisa tabelisse lisatakse järgmine kanne:
                      Aine                                       Künnis
„Punane fosfor                                  0,1 kg“.
                                                 2
 ---pagebreak---                                             II LISA
Määruse (EÜ) nr 111/2005 lisa muudetakse järgmiselt.
    (1) Tabelit „1. kategooria“ muudetakse järgmiselt:
        (a) ALFA-fenüülatsetoatsetonitriili käsitlev kanne asendatakse järgmisega:
                                                  CN-nimetus
                    Aine                           (kui see on    CN-kood          CASi nr
                                                  teistsugune)
„α-fenüülatsetoatsetonitriil (APAAN)                             2926 40 00    4468-48-8“;
        (b) (1R,2S)-(-)-kloroefedriini käsitlevas kandes asendatakse CN-kood „2939 99 00“
            CN-koodiga „2939 79 90“;
        (c) (1S,2R)-(+)-kloroefedriini käsitlevas kandes asendatakse CN-kood „2939 99 00“
            CN-koodiga „2939 79 90“;
        (d) (1S,2S)-(+)-kloropseudoefedriini käsitlevas kandes asendatakse CN-kood „2939
            99 00“ CN-koodiga „2939 79 90“;
        (e) (1R,2R)-(-)-kloropseudoefedriini käsitlevas kandes asendatakse CN-kood „2939
            99 00“ CN-koodiga „2939 79 90“;
        (f) lisatakse järgmised kanded CN-koodidest tulenevas järjekorras:
                                                  CN-nimetus
                    Aine                           (kui see on    CN-kood          CASi nr
                                                  teistsugune)
„Metüül-3-(1,3-bensodioksool-5-üül)-2-                           2932 99 00    13605-48-6
metüüloksiraan-2-karboksülaat (PMK
metüülglütsinaat)
3-(1,3-bensodioksool-5-üül)-2-                                   2932 99 00    2167189-50-4
metüüloksiraan-2-karboksüülhape (PMK
glütsiidhape)
α-fenüülatsetoatseetamiid (APAA)                                 2924 29 70    4433-77-6
Metüül-2-metüül-3-fenüüloksiraan-2-                              2918 99 90    80532-66-7
karboksülaat
(BMK metüülglütsidaat)
2-metüül-3-fenüüloksiraan-2-                                     2918 99 90    25547-51-7
karboksüülhape
 (BMK glütsiidhape)
                                                3
 ---pagebreak--- Metüül-α-fenüülatsetoatsetaat (MAPA)                            2918 30 00  16648-44-5“;
(2) Tabelit „2. kategooria“ muudetakse järgmiselt:
    (a) antraniilhapet käsitlevas kandes asendatakse CN-kood „2922 43 00“ CN-koodiga
        „ex 2922 43 00“;
    (b) lisatakse järgmine kanne CN-koodidest tulenevas järjekorras:
                                                CN-nimetus
                    Aine                         (kui see on     CN-kood       CASi nr
                                                teistsugune)
„Punane fosfor                                                  2804 70 00  7723-14-0“.
(3) Tabelis „3. kategooria“ asendatakse väävelhapet käsitlevas kandes CN-kood „2807 00
    10“ CN-koodiga „2807 00 00“.
(4) Tabelit „4. kategooria“ muudetakse järgmiselt:
    (a) efedriini või selle soolasid sisaldavaid ravimeid ja veterinaarravimeid käsitlevas
        kandes asendatakse CN-kood „3003 40 20“ CN-koodiga „3003 41 00“ ja CN-kood
        „3004 40 20“ CN-koodiga „3004 41 00“;
    (b) pseudoefedriini või selle soolasid sisaldavaid ravimeid ja veterinaarravimeid
        käsitlevas kandes asendatakse CN-kood „3003 40 30“ CN-koodiga „3003 42 00“ ja
        CN-kood „3004 40 30“ CN-koodiga „3004 42 00“.
                                              4